《富溪八景富 其八 再赠》
明代·李昌祺

下邳壮节伊谁如，谈兵早读孙吴书。夜庐母冢辄流血，晓陷敌阵随捐躯。

西江都帅誇贤子，为子为臣亦如此。承欢敌忾嗣前人，岂直相传袭金紫。

大廷宠赠祖父功，明威昭勇官资崇。碑烦史笔制词美，诰锡奎章题字浓。

怙恃九原嗟不作，想像音容空泪落。致养无由奉笋鲑，竭诚但愿倾葵藿。

裨校同推智略深，亲恩国事两关心。吾知燕颔封侯相，汉代将军重见今。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。